**ПРЕДЛОЖЕНИЕ ЗА ИЗМЕНЕНИЕ НА КРИТЕРИИ ЗА ПОДБОР НА ОПЕРАЦИИ ПО ОПЕРАТИВНА ПРОГРАМА „ДОБРО УПРАВЛЕНИЕ“ ВЪВ ВРЪЗКА С ПРОМЕНИ В ПРИЛОЖИМАТА НОРМАТИВНАТА УРЕДБА**

**І. Предложения, свързани с промени в нормативната уредба относно допустимостта на разходите по програмите съфинансирани от Европейските структурни и инвестиционни фондове, за програмен период 2014 – 2020 г.**

Във връзка с **отмяната** на *Постановление № 119 на Министерския съвет от 2014 г. за приемане на национални правила за допустимост на разходите по оперативните програми, съфинансирани от Европейския фонд за регионално развитие, Европейския социален фонд, Кохезионния фонд на Европейския съюз и от Европейския фонд за морско дело и рибарство, за финансовата рамка 2014 – 2020 г.* (ПМС № 119/2014 г.) и **влизането в сила, считано от 05.08.2016 г.**, на *Постановление № 189 на Министерския съвет от 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 – 2020 г.* (ПМС № 189/2016 г.) Управляващият орган на Оперативна програма „Добро управление“ (ОПДУ) предлага на Комитета за наблюдение на програмата да бъдат извършени необходимите изменения на критериите за подбор на операции по следните процедури, включени в Индикативните годишни работни програми (ИГРП) на ОПДУ за 2015 и 2016 г.:

|  |  |
| --- | --- |
| **№ по ред** | **Наименование на процедурата** |
| **Процедури от ИГРП на ОПДУ за 2015 г.** | |
|  | *Техническа помощ за УО на ОПДУ 2014 – 2020 г.* |
|  | *Структуриране на данни и аналитични дейности в изпълнение на стратегическите документи за развитие на държавната администрация, развитие на електронното управление и въвеждане на електронното управление в сектор „Правосъдие“* |
|  | *Стратегически проекти в изпълнение на актуализирана стратегия за продължаване на реформата в съдебната система и стратегията*  *за въвеждане на електронно управление и електронно правосъдие в*  *сектор „правосъдие” 2014-2020 г.* |
|  | *Повишаване на компетентността на магистратите и съдебните служители чрез ефективно обучение в НИП* |
|  | *Осигуряване функционирането на националната мрежа от областни информационни центрове (ОИЦ)* |
|  | *Техническа помощ за хоризонталните структури за програмиране, наблюдение, управление, контрол, координация, сертифициране и одит на ЕСИФ* |
| **Процедури от ИГРП на ОПДУ за 2016 г.** | |
|  | *Стратегически проекти в изпълнение на Стратегията за развитие на държавната администрация 2014-2020 г., ПОС, ПИК и НАТУРА 2000* |
|  | *Приоритетни проекти в изпълнение на Пътната карта за изпълнение на Стратегията за развитие на електронното управление в Република България за периода 2016-2020* |

Предложените промени в критериите са технически като в текстовете, касаещи допустимостта на разходите по съответната процедура препращането вече е към новия нормативен акт (ПМС № 189/2016 г.) вместо към отмененото ПМС № 119/2014 г. В допълнение, термините „публичност и визуализация“, които бяха част от стилистиката на чл. 9, ал. 2, т. 2 на ПМС № 119/2014 г. са заменени с „информация и комуникация“ – понятия, употребени в чл. 7, ал. 2, т. 1 от ПМС № 189/2016 г. както и в *Раздел ІІІ „Информация и комуникация, насочени към обществеността, относно финансовата подкрепа от ЕСИФ“* на Глава втора на Закона за управление на средствата от Европейските структурни и инвестиционни фондове.

С предлаганите изменения ще се осигури формално съответствие между посочените по- горе критерии за подбор на операции, приложимата нормативна уредба и насоките/указанията за кандидатстване по съответните процедури, които също ще бъдат изменени от Управляващият орган на ОПДУ в тази връзка.

Критериите за подбор на операции по процедури *„Повишаване на експертния капацитет на служителите в администрацията“*, *„Въвеждане на Общата рамка за оценка (CAF) в администрациите“*, *„Ефективно прилагане на правилата на ЕС за държавните помощи при предоставяне на услуги от общ икономически интерес (УОИИ)“* от ИГРП на ОПДУ за 2016 г. не се предлагат за изменение, тъй като в тях формално не се споменава ПМС № 119/2014 г. и във връзка с допустимостта на разходите са употребени понятията „информация и комуникация“, в съответствие с приложимата към момента нормативна уредба.

**ІІ. Изменения в нормативната уредба, с които са извършени структурни промени в администрацията**

С последните **изменения на Закона за електронното управление**, в сила от 01.07.2016 г.,:

* се закрива Изпълнителна агенция „Електронно съобщителни мрежи и информационни системи“ към министъра на транспорта, информационните технологии и съобщенията (§46, ал. 1 от Преходните и заключителни разпоредби (ПЗР) на Закона за изменение и допълнение на Закона за електронното управление (ЗИД на ЗУЕ);
* активите, пасивите, архивът, както и другите права и задължения на закритата Изпълнителна агенция „Електронни съобщителни мрежи и информационни системи" преминават към Държавна агенция „Електронно управление" (§46, ал. 2 от ПЗР на ЗИД на ЗУЕ).

Във връзка с посочената законодателна промяна **Държавна агенция „Електронно управление" следва да се счита за допустим кандидат** вместо Изпълнителна агенция „Електронни съобщителни мрежи и информационни системи“ към министъра на транспорта, информационните технологии и съобщенията в следните процедури по ОПДУ, критерии за подбор на които са одобрени от КН на ОПДУ:

1. от ИГРП на ОПДУ за 2015 г.:

*„Структуриране на данни и аналитични дейности в изпълнение на стратегическите документи за развитие на държавната администрация, развитие на електронното управление и въвеждане на електронното управление в сектор „Правосъдие“*;

1. от ИГРП на ОПДУ за 2016 г.:

*„Приоритетни проекти в изпълнение на Пътната карта за изпълнение на Стратегията за развитие на електронното управление в Република България за периода 2016-2020 г.”*

Управляващият орган на ОПДУ счита, че **не е необходимо да бъдат извършени изменения на одобрените от КН на ОПДУ критерии за подбор на операции** по изброените процедури **във връзка с посочената структурна промяна**, тъй като е налице установено със закон универсално правоприемство между посочените по-горе закрита и новосъздадена административна структура.

***Приложения:*** Проекти на критерии за подбор на операции.